CELEX: 32018D0463
Language: el
Date: 2018-03-19 00:00:00
Title: Εκτελεστική απόφαση (ΕΕ) 2018/463 του Συμβουλίου, της 19ης Μαρτίου 2018, για τον διορισμό μέλους του Ενιαίου Συμβουλίου Εξυγίανσης

21.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 78/15
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/463 ΤΟΥ ΣΥΜΒΟΥΛΊΟΥ
   της 19ης Μαρτίου 2018
   για τον διορισμό μέλους του Ενιαίου Συμβουλίου Εξυγίανσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και ενιαίας διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1) και ιδίως το άρθρο 56 παράγραφος 6,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (2),
   Εκτιμώντας τα ακόλουθα:
   
               (1)
            
            
               Στις 20 Δεκεμβρίου 2017, η Επιτροπή, μετά από διαβούλευση με το Ενιαίο Συμβούλιο Εξυγίανσης («Συμβούλιο Εξυγίανσης») στη συνεδρίαση της ολομέλειας, ενέκρινε κατάλογο των επικρατέστερων υποψηφίων για τη θέση μέλους του Συμβουλίου Εξυγίανσης και τον διαβίβασε στο Ευρωπαϊκό Κοινοβούλιο.
            
         
               (2)
            
            
               Το Συμβούλιο ενημερώθηκε σχετικά με τον κατάλογο αυτό την ίδια ημέρα.
            
         
               (3)
            
            
               Σύμφωνα με το άρθρο 56 παράγραφος 5 του κανονισμού (ΕΕ) αριθ. 806/2014, η θητεία των μελών πλήρους απασχόλησης του Συμβουλίου Εξυγίανσης είναι πέντε έτη.
            
         
               (4)
            
            
               Στις 14 Φεβρουαρίου 2018, η Επιτροπή ενέκρινε πρόταση για τον διορισμό του κ. Boštjan JAZBEC ως μέλους του Συμβουλίου Εξυγίανσης και την υπέβαλε στο Ευρωπαϊκό Κοινοβούλιο προς έγκριση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Boštjan JAZBEC διορίζεται μέλος πλήρους απασχόλησης του Ενιαίου Συμβουλίου Εξυγίανσης για θητεία πέντε ετών από την έναρξη ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 19 Μαρτίου 2018.
      
         
            Για το Συμβούλιο
         
         
            Ο Πρόεδρος
         
         R. PORODZANOV
      
   
   
      (1)  ΕΕ L 225 της 30.7.2014, σ. 1.
   
      (2)  Έγκριση της 1ης Μαρτίου 2018.